**ПРЕСС-РЕЛИЗ**

**Ўзбекистон Республикаси Иқтисодиёт вазирлиги**

*Тошкент ш. 27.04.2018 й.*

**Аҳолига транспорт хизмати кўрсатиш ҳамда шаҳарлар ва қишлоқларда автобусларда йўловчилар ташиш тизимини янада такомиллаштириш дастурларининг мазмун ва моҳияти**

Маълумки, аҳолига сифатли автотранспорт хизматлари кўрсатишни янада такомиллаштириш, мамлакат шаҳар ва қишлоқларида аҳоли бандлиги муаммоларини ҳал этишда автотранспорт хизматлари кўрсатишнинг ролини кучайтириш, шу билан бирга, йўловчилар ташиш хавфсизлигини таъминлаш халқимиз турмуш тарзини юксалтириш, фаровонлигини оширишда муҳим ўрин тутади. Бу борада юртимизда қатор амалий ишлар олиб борилмоқда.

Ўзбекистон Республикаси Президентининг 2017 йил 10 январда “Аҳолига транспорт хизмати кўрсатиш ҳамда шаҳарлар ва қишлоқларда автобусларда йўловчилар ташиш тизимини янада такомиллаштириш чора-тадбирлари тўғрисида”ги ПҚ-2724-сон ҳамда 2018 йил 6 мартдаги «Автомобиль транспортини бошқариш тизимини янада такомиллаштириш чора-тадбирлари тўғрисида»ги ПҚ-3589-сон қарорининг тасдиқланиши ҳам бу борадаги ишларнинг мантиқий давомидир.

Айтиш жоизки, мазкур қарорлардан кўзланган асосий мақсад:

- аҳолига сифатли, хавфсиз ва тизимли автотранспорт хизмати кўрсатишни таъминлаш;

- мавжуд таркибни барча қулай шароитларга эга бўлган замонавий автобуслар ва микроавтобуслар билан янгилаш, ҳаракат йўналишларини давр талабидан келиб чиққан ҳолда оқилона ташкил этиш ва кенгайтириш;

- намунавий лойиҳа асосида автовокзал ва автостанцияларни янгисини қуриш, мавжудларини реконструкция қилиш ҳамда шу орқали аҳолини янги иш ўринлари билан таъминлаш;

- йўловчиларни ташиш хавфсизлиги юзасидан чора-тадбирларни кучайтириш, йўналишлар бўйича ҳаракатланиш жадвалларига қатъий риоя этилишини таъминлаш, кўрсатилаётган хизматларнинг сифат даражасини ошириш каби вазифаларни амалга ошириш кўзда тутилган.

2017-2021 йил якунига қадар, қарор билан тасдиқланган дастур доирасида 303 та янги йўналиш очилиши ҳамда автотранспорт хизматлари кўрсатилиши режалаштирилган. Шундан, 2017 йилда янги автобус йўналишларини очиш дастурига кўра, республика бўйича жами 86 та режалаштирилган бўлиб, амалда 88 та янги йўналишлар очилган. Шундан: Қорақалпоғистон Республикасида бўйича **6 та**, Андижон вилоятида  
 **3 та**, Бухоро вилоятида **4 та**, Жиззах вилоятида **12 та**, Қашқадарё вилоятида   
**2 та**, Навоий вилоятида **4 та,** Наманган вилоятида **10 та**, Самарқанд вилоятида **16 та,** Сирдарё вилоятида **7 та,** Сурхондарё вилоятда **7 та**, Тошкент вилоятида **4 та,** Фарғона вилоятида **7 та**, Хоразм вилоятида **6 та,** янги автобус йўналишлари очилган.

Дастур доирасида 2021 йил якунига қадар, **8612 та** янги автобус ва микроавтобуслар сотиб олиниши режалаштирилган. Шундан, 2017 йилда янги автобус ва микроавтобуслар сотиб олиниши дастурга кўра республика бўйича жами 494 та янги автобус ва микроавтобуслар сотиб олинди. Шундан:

Қорақалпоғистон Республикасида бўйича **38 та**, Андижон вилоятида   
**10 та**, Бухоро вилоятида **58 та**, Жиззах вилоятида **78 та**, Қашқадарё вилоятида **23 та**, Навоий вилоятида **4 та,** Наманган вилоятида **62 та**, Самарқанд вилоятида **46 та,** Сирдарё вилоятида **15 та,** Сурхондарё вилоятда **43 та**, Тошкент вилоятида **7 та,** Фарғона вилоятида **70 та**, Хоразм вилоятида **40 та,** янги автобус харид қилинган.

2017-2021 йил якунига қадар дастур доирасида **74 та** автостанциялар қуриш ва реконструкция қилиш режалаштирилган. Шундан 2017 йилда дастур бўйича **7 та** автостанциялар қуриш ва **6 та** реконструкция қилиш режалаштирилган бўлган ҳолида, амалда **9 та** автостанциялар қурилиб, **9 таси** реконструкция қилинган. Шундан: Қорақалпоғистон Республикасида бўйича **1 та**, Андижон вилоятида 4 **та**, Жиззах вилоятида 2 **та,** Қашқадарё вилоятида **2 та** автостанциялар реконструкция қилинган.

Навоий вилоятида **2 та,** Самарқанд вилоятида **1 та,** Сурхондарё вилоятда **3 та**, Хоразм вилоятида **2** **та,** Бухоро вилоятида **1 та янги** автостанциялар қурилган.

2017-2021 йил якунига қадар дастур доирасида **11712 та** янги иш ўринларини яратиш режалаштирилган. 2017 йилда дастур доирасида яратилган янги иш ўринлари жами 880 тани ташкил қилган. Шундан:

**740 та** транспорт ҳайдовчилари, **90 та** автостанция ходим ва хизматчилари, **50 та** техник хизмат кўрсатувчи ишчилар ҳисобланишади.

Юқоридагиларидан кўриниб турибдики, давлатимиз томонидан халқимиз турмуш даражасини янада юксалтириш, жумладан аҳолига транспорт хизматини кўрсатиш, қишлоқ жойларда транспорт хизматини яхшилашга қаратилган ислоҳотлар ўз самарасини бермоқда. Шунингдек, ушбулар орқали аҳоли бандлигини таъминлаш масалалари ҳам ижобий ҳал этилишига замин яратилиб бормоқда. Шубҳасиз, келгусида ҳам мамлакатимизда бундай бунёдкорлик ишлар изчил давом эттирилади.